
Alkalmazás migrációból eredendő problémák megoldása hatékonyan, erőforrás menedzseri szemmel

Kulcsszavak: tesztautomatizálás
A szakdolgozat célja a robotizálás alkalmazásának bemutatása, és annak népszerűsítése a kevésbé szokásos informatikát érintő területekre, ezzel kapacitást spórolva és hatékonyságot növelve, valamint a nagy mennyiségű repetitív feladatok elvégzéséből eredendő hibázási lehetőség csökkentése.
A bankoknál jellemző, hogy jelenleg még kevés anyagi és humán erőforrás van allokálva robotizálásnak, így azt csak limitált mértékben tudja kihasználni a cég. Az erőforrás hiány miatt, jellemzően csak az adatbázis szinkronizálásokat oldják meg robotokkal, illetve a bankot közvetlenül érintő problémákat tudják csak automatizálni, így kihagyva a végfelhasználókat, akiknél a repetitív tevékenységek mennyisége lényegesen meghaladhatja az általánosabban robotizált folyamatok manuálisan történő elvégzésének idejét, és erőforrás igényét. Sok ismétlődő tevékenységet meg lehetne előzni, ha a felhasználó legalább lehetőséget kapna egy platformra, hogy a saját, vagy területéhez kapcsolódó időigényes tevékenységeit automatizálni tudja.
A tanulmány mélységében elmerül, és körbe járja egy adott migrációs probléma megoldásának menetén. A dolgozatomban sorra veszem a lépéseket, és intézkedéseket, amelyeket el kell végezni a folyamat sikeréhez, mint például probléma körüljárása, igény felmérés, kivételkezelés a programon belül, majd ezeket magyarázó ábrákkal mutatom be.
A TDK dolgozat elkészítéséhez többek között a Selenium Webdriver dokumentációjában mélyedek el, mint szakirodalom, hiszen az alkalmazás elsajátítása nélkülözhetetlen a probléma megoldásában. A Selenium Webdriver egy olyan alkalmazás, ami szokványos API-okkal szemben, a felhasználói felületen mozog, így bármire képes, amire egy felhasználó is. Az alkalmazáshoz Java programozási nyelvet használok, hisz ez a legkézenfekvőbb tekintettel, a korábban folytatott tanulmányaimra az Egyetemen.
A dolgozat konklúziójában kiderül, hogy a ráfordított energia, megtanulni az alkalmazást használni, és megírni hozzá a megfelelő kódot, gyorsabb-e, mint manuálisan elvégezni az adott feladatot.
A dolgozat során alkalmazva lesz mind experimentális, mind kvantitatív kutatásmódszertan a program elkészítésének leírása során, majd egy rövid költség-hatékonysági elemzéssel fogjuk megtudni a dolgozat kérdéseire a válaszokat.



